Diari Oficial de la Generalitat Valenciana


Sumari del DOGV 4560, del 06-08-2003 (2003/9192)

ORDE d'1 d'agost de 2003, del conseller d'Infraestructures i Transport, sobre delegació de determinades atribucions.
--------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9192


Data del document
:   01-08-2003

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * administració regional
    * delegació de poders
    * competència administrativa

ORDE d'1 d'agost de 2003, del conseller d'Infraestructures i Transport, sobre delegació de determinades atribucions. [2003/9192]
  
Fent ús de les facultats que em conferixen els articles 68.1 i 35 de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer, de la Generalitat Valenciana, i considerant convenient delegar determinades atribucions en els titulars de la Secretaria Autonòmica d'Infraestructures, la Sotssecretaria, les direccions generals d'esta Conselleria i del Centre de Desenvolupament Marítim de la Generalitat Valenciana.
  
ORDENE
  
Article 1
  
Delegar en el titular de la Secretaria Autonòmica d'Infraestructures les competències relatives a:
  
La resolució sobre l'aprovació i la disposició de les despeses imputables al programa pressupostari: Gestió i explotació de ports, que per la seua naturalesa i quantia estiguen excloses de fiscalització prèvia, i exercir les facultats ordinàries en matèria de contractació administrativa respecte dels contractes menors, qualificats i regulats com a tals en el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Article 2
  
Delegar en el titular de la Sotssecretaria d'esta Conselleria les competències relatives a:
  
1. La cancel·lació de les garanties a què es referixen els articles 35 i següents del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
2. La formalització dels contractes a què es referix l'article 54 i la resta de disposicions concordants del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
3. La resolució de les següents incidències que es produïsquen durant l'execució dels contractes, convenis o subvencions que s'atorguen: correcció d'errades, liquidació d'interessos i indemnitzacions.
  
4. L'autorització de propostes de documents comptables derivats de l'execució del pressupost.
  
5. L'aprovació dels comptes justificatius retuts per les habilitacions.
  
Article 3
  
Delegar en el sotssecretari i en els titulars de les direccions generals d'esta Conselleria les competències següents:
  
1. L'aprovació definitiva d'estudis, avantprojectes i projectes en l'àmbit de les respectives matèries.
  
2. La designació del facultatiu director de les obres i del coordinador de seguretat i salut d'estes, així com del facultatiu que haja d'assistir, en representació de la Generalitat Valenciana, a les recepcions de les obres, de conformitat amb el que establix l'article 147 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
3. L'aprovació de la incoació dels expedients d'expropiació forçosa.
  
4. Les resolucions sobre l'aprovació i la disposició de les despeses de la seua competència imputables als seus programes pressupostaris que per la seua naturalesa i quantia estiguen exclosos de fiscalització prèvia, i exercir les facultats ordinàries en matèria de contractació administrativa respecte dels contractes menors de la seua competència, qualificats i regulats com a tals en el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
5. Les resolucions per les quals s'autoritza l'abonament a compte per materials arreplegats o instal·lacions i equips, de conformitat amb les disposicions contingudes en els articles 155 i següents del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Article 4
  
Delegar en el director general de Ports i Costes la potestat sancionadora en matèria de protecció de costes.
  
Article 5
  
Delegar en el director del Centre de Desenvolupament Marítim de la Generalitat Valenciana, la potestat sancionadora en matèria de la seua competència.
  
Article 6
  
La delegació d'atribucions que es disposa en la present orde no serà obstacle perquè el conseller d'Infraestructures i Transport puga advocar el coneixement i la resolució de tots els assumptes que considere oportuns; així mateix, podrà revocar-la en qualsevol moment, de conformitat amb el que establix l'article 68.5 de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer, de la Generalitat Valenciana.
  
Article 7
  
Les resolucions que es dicten en virtut de la delegació conferida per esta orde esgotaran la via administrativa, de conformitat amb el que establixen els articles 13.4 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 8
  
Sempre que es faça ús de la delegació de funcions contingudes en esta orde, s'haurà de fer constar el dit aspecte en la resolució adoptada, segons establix l'article 68.6 de la Llei 5/1983, de Govern Valencià, modificada per la Llei 1/2002, de 26 de febrer, de la Generalitat Valenciana i article 13.4 de la citada Llei 30/1992.
  
DISPOSICIÓ DEROGATÒRIA
  
Queda derogada l'Orde d'11 de gener de 2001 i de 25 de març de 2002, del conseller d'Obres Públiques, Urbanisme i Transports, sobre delegació de determinades atribucions.
  
DISPOSICIÓ FINAL
  
La present orde entrarà en vigor l'endemà de la publicació el Diari Oficial de la Generalitat Valenciana.
  
València, 1 d'agost de 2003
  
El conseller d'Infraestructures i Transport